दावा यूनियन की महासचिव शिक्षा राणा ने कहा कि दिल्ली सरकार द्वारा हमारी मुख्य माँगो को मानने के बाद आज से हम अपनी एक महीने से जारी हड़ताल व धरने को समाप्त कर रहें हैं। हमारी यूनियन की हमारी आशा बहनों ने इस एक महीने में बहुत कष्ट उठाकर हड़ताल को नतीजे पर पहुँचाया है। उनको पिछले 6 महीने से वेतन / इन्सेंटिव नही मिला वे कर्ज लेकर धरने पर आती थी। आंदोलन में आने के चलते परिवार भी दुखी था। कार्यालय सचिव कविता सिह ने कहा की आशाओ को यह जीत बहुत कठिनाई से मिली है। वे व्रत में धरने पर आती थी। इस दौरान हमारी दो आशा बेहोश हो गई उनको अस्पताल ले जाना पड़ा। चार – पांच आशा के धरने में आते समय रोड पर दुर्घटना हुई उनकी पैर व हाथ की हड्डियां टूट गई।